Chris Chameleon word stilletjies paChris Chameleon en sy vrou, Daniella, het Woensdagoggend vir die eerste keer ouers geword. Dit was nie algemeen bekend dat Daniella swanger was nie. Chris het die nuus vandag op Facebook bevestig nadat hy almal in hul binnekringe laat weet het. “[Woensdagoggend] om 07:25 het ek en Daniella vir die eerste keer ouers geword. Haar naam is Lente. Sy is nuuskierig, gesond en rustig,” het hy geskryf. Chris en Daniella het verlede jaar getrou en het vroeër ook ŉ album saam uitgebring. Chris Chameleon se vrou, Daniella Deysel (Foto: Facebook) Chris het geskryf dat Lente haar ma se mond het, maar geskerts dat sy ongelukkig haar pa se tone gekry het. Volgens Chris se inskrywing het Daniella volkome natuurlik lewe geskenk, “sonder noodsaak of enige ingryping”. “Ons loop oor van dankbaarheid teenoor ons Skepper vir sy beskerming en seën.”